text: Uheld skabte kilometerlang kø på motorvejen
  15 maj 2017 kl. 12.34
  Et færdselsuheld skabte mandag eftermiddag lange køer på motorvejen mellem Vejle og Kolding. E45 var på et tidspunkt helt spærret. Begge spor atter åbnede.
  Lidt efter kl. 13.00 mandag kørte to biler sammen på motorvejen mellem Vejle og Kolding. Uheldet spærrede i første omgang motorvejen totalt i sydgående retning og skabte lang kø.
  En af bilisterne var teknisk set fastklemt, men slap fra uheldet lettere tilskadekommen.
  Uheldet skete ud for Herslev By, som ligger godt to kilometer efter udfletningen ved Skærup.
  Køen på motorvejen byggede sig hurtigt op og begyndte allerede ved Skærup Rasteplads, da den var længst. Politiet åbnede dog hurtigt et enkelt spor, så trafikken igen kunne passere uheldsstedet.
  - Om kort tid åbner begge spor igen, fortalte vagtchef fra Sydøstjyllands Politi, Hans Hoffensetz, til TV SYD ved 14.15-tiden.
  Der er nu helt åbent efter uheld tidligere, dog stadig en smule kø tilbage. Forvent lidt længere rejsetid de næste timer. #dktrafikinfo https://t.co/pDZgNsePeR
  
  E45 Pga. oprydningsarbejdet af uheld ml Skærup og Kolding sydg og kun 1 spor at køre i er der kø helt op til rasteplads skærup #dktrafikinfo
  
  